CELEX: 31990R1573
Language: el
Date: 1990-06-12 00:00:00
Title: Κανονισμός (ΕΟΚ) αριθ. 1573/90 της Επιτροπής της 12ης Ιουνίου 1990 για τον καθορισμό των τιμών κατωφλίου των σιτηρών και ορισμένων κατηγοριών αλεύρων, πλιγουριών και σιμιγδαλιών για την περίοδο εμπορίας 1990/91

Avis juridique important

|

31990R1573

Κανονισμός (ΕΟΚ) αριθ. 1573/90 της Επιτροπής της 12ης Ιουνίου 1990 για τον καθορισμό των τιμών κατωφλίου των σιτηρών και ορισμένων κατηγοριών αλεύρων, πλιγουριών και σιμιγδαλιών για την περίοδο εμπορίας 1990/91  

Επίσημη Εφημερίδα αριθ. L 149 της 13/06/1990 σ. 0009 - 0010

***** ΚΑΝΟΝΙΣΜΟΣ (ΕΟΚ) αριθ. 1573/90 ΤΗΣ ΕΠΙΤΡΟΠΗΣ  της 12ης Ιουνίου 1990  για τον καθορισμό των τιμών κατωφλίου των σιτηρών και ορισμένων κατηγοριών αλεύρων, πλιγουριών και σιμιγδαλιών για την περίοδο εμπορίας 1990/91  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1340/90 (2), και ιδίως το άρθρο 5 παράγραφοι 5 και 6,  Εκτιμώντας:  ότι, σύμφωνα με το άρθρο 5 παράγραφος 1 του κανονισμού (ΕΟΚ) αριθ. 2727/75, η τιμή κατωφλίου για τα κυριότερα σιτηρά πρέπει να καθοριστεί κατά τέτοιο τρόπο ώστε, στην αγορά του Duisburg, η τιμή πωλήσεως των εισαγομένων προϊόντων να βρίσκεται στο επίπεδο της ενδεικτικής τιμής· ότι ο σκοπός αυτός μπορεί να επιτευχθεί όταν αφαιρεθούν από την ενδεικτική τιμή τα μικρότερα έξοδα μεταφοράς μεταξύ Ρόττερνταμ και Duisburg, τα έξοδα μεταφορτώσεως στο Ρόττερνταμ και ένα περιθώριο εμπορίας· ότι οι ενδεικτικές τιμές για την περίοδο 1990/91 έχουν καθοριστεί από τον κανονισμό (ΕΟΚ) αριθ. 1497/90 της Επιτροπής της 31ης Μαΐου 1990 περί προσαρμογής των τιμών και ποσών που καθορίζονται σε Ecu για την περίοδο εμπορίας 1990/91 στον τομέα των σιτηρών συνεπεία της νομισματικής επανευθυγράμμισης της 5ης Ιανουαρίου 1990 και κατ' εφαρμογή του καθεστώτος των σταθεροποιητών (3)·  ότι η τιμή κατωφλίου των λοιπών σιτηρών, για τα οποία δεν έχει καθοριστεί ενδεικτική τιμή, πρέπει σύμφωνα με το άρθρο 5 παράγραφος 2 του κανονισμού (ΕΟΚ) αριθ. 2727/75 να καθοριστεί για τα κυριότερα σιτηρά, ώστε η ενδεικτική τιμή να μπορεί να επιτευχθεί στην αγορά του Duisburg·  ότι, κατ' εφαρμογή του άρθρου 5 παράγραφος 5 του κανονισμού (ΕΟΚ) αριθ. 2727/75, οι τιμές κατωφλίου των αλεύρων σίτου, σμιγού και σίκαλης, καθώς και των πλιγουριών και σιμιγδαλιών σίτου πρέπει να καθορίζονται σύμφωνα με τους κανόνες και για τις ποιότητες που ορίζονται στα άρθρα 5, 6 και 7 του κανονισμού (ΕΟΚ) αριθ. 2226/88 του Συμβουλίου (4)· ότι οι υπολογισμοί που έγιναν σε εφαρμογή των κανόνων αυτών οδηγούν στις τιμές που αναφέρονται κατωτέρω·  ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 για τον καθορισμό του συντελεστού μειώσεως των γεωργικών τιμών της περιόδου εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990, και για τροποποίηση των τιμών και των ποσών που καθορίζονται σε Ecu για την περίοδο αυτή (5) καθόρισε τον κατάλογο των τιμών και των ποσών που πολλαπλασιάζονται με το συντελεστή 1,001712 στα πλαίσια του καθεστώτος της αυτόματης κατάργησης των αρνητικών νομισματικών ποσών· ότι στις τιμές και στα ποσά που καθορίστηκαν σε Ecu από την Επιτροπή για την περίοδο εμπορίας 1990/91 πρέπει να ληφθεί υπόψη η μείωση που θα προκύψει·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Με την επιφύλαξη των διατάξεων του άρθρου 5 παράγραφος 1 τελευταίο εδάφιο του κανονισμού (ΕΟΚ) αριθ. 2727/75, για την περίοδο εμπορίας 1990/91, οι τιμές κατωφλίου των προϊόντων που αναφέρονται στο άρθρο 1 στοιχεία α), β) και γ) του εν λόγω κανονισμού καθορίζονται ως εξής:  1.2 //  // (Ecu/τόνο)   // - Σίτος μαλακός και σμιγός:  // 229,85   // - σίκαλη:   // 208,92   // - κριθή:   // 208,92   // - αραβόσιτος:   // 208,92   // - σίτος σκληρός:  // 283,01   // - βρώμη:   // 200,56   // - φαγόπυρο το εδώδιμο:   // 208,92   // - σόργο:   // 208,92   // - κέγχρος:  // 208,92   // - κέγχρος ο μακρός:   // 208,92   // - άλευρο σίτου και σμιγού:   // 348,54   // - άλευρο σίκαλης:  // 321,49   // - πλιγούρια και σιμιγδάλια σίτου μαλακού:  // 376,42   // - πλιγούρια και σιμιγδάλια σίτου σκληρού:  // 442,69  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 134 της 28. 5. 1990, σ. 1.  (3) ΕΕ αριθ. L 140 της 1. 6. 1990, σ. 118.  (4) ΕΕ αριθ. L 197 της 26. 7. 1988, σ. 23.  (5) ΕΕ αριθ. L 83 της 30. 3. 1990, σ. 102.